หุ้นไก่ตีปีก! รับผลดีจีน-ฮ่องกงเบรกนำเข้าเนื้อสัตว์แช่แข็งจากบราซิล
หุ้นกลุ่มไก่ดี๊ด๊า รับอานิสงส์จีน-ฮ่องกงระงับนำเข้าเนื้อสัตว์แช่แข็งจากบราซิล 
22 มี.ค. 2560

ผู้สื่อข่าวรายงานว่า ราคาหุ้นบริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 15.15 น. ราคาอยู่ที่ 28.75 บาท บวก 1.00 บาท หรือ 3.60% สูงสุดที่ 29.00 บาท ต่ำสุดที่ 27.50 บาท มูลค่าซื้อขายที่ 2.30 พันล้านบาท
ขณะที่ ราคาหุ้นบริษัท จีเอฟพีที จำกัด (มหาชน) หรือ GFPT ณ เวลา 15.15 น. ราคาอยู่ที่ 17.30 บาท บวก 0.60 บาท หรือ 3.59% สูงสุดที่ 17.40 บาท ต่ำสุดที่ 16.50 บาท มูลค่าซื้อขายที่ 210.47 ล้านบาท
ส่วน ราคาหุ้นบริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 15.15 น. ราคาอยู่ที่ 6.95 บาท บวก 0.15 บาท หรือ 2.21% สูงสุดที่ 6.95 บาท ต่ำสุดที่ 6.70 บาท มูลค่าซื้อขายที่ 47.79 ล้านบาท
 
บล.ฟินันเซีย ไซรัส ระบุในบทวิเคราะห์ ว่า หลังมีเหตุการณ์เนื้อปนเปื้อนในบราซิล ทำให้จีน (ลูกค้ารายใหญ่สุดของบราซิล) และฮ่องกงประกาศระงับการนำเข้าเนื้อสัตว์แช่แข็ง (วัวและไก่) จากบราซิล ส่วนยุโรปกำลังเรียกร้องให้ 4 บริษัทในบราซิลระงับการส่งออกเนื้อ โดยประเด็นนี้เป็นบวกต่อกลุ่มไก่ของไทยทั้งบมจ.เจริญโภคภัณฑ์อาหาร (CPF),  บมจ.จีเอฟพีที (GFPT), บมจ.ไทยฟู้ดส์ กรุ๊ป (TFG)
 